തിരികെ സ്കൂളിലേക്ക് ജില്ലയില് ആദ്യദിനം എത്തിയത് 45,972 വിദ്യാര്ത്ഥികള് ഒന്നാം ക്ലാസില് 5018 കുരുന്നുകള് തിരുവനന്തപുരം: 20 മാസത്തെ ഇടവേളയ്ക്ക് ശേഷം സ്കൂളുകള് തുറന്നപ്പോള് School open ആദ്യദിനം തിരുവനന്തപുരം ജില്ലയിലെ സ്കൂളുകളിലെത്തിയത് 45,972 വിദ്യാര്ത്ഥികള് 45972 Students. ഒന്ന് മുതല് ഏഴാം ക്ലാസ് വരെയുള്ള പ്രൈമറി ക്ലാസുകാരുടെയും പത്താം ക്ലാസുകാരുടെയും കണക്കാണിത്. 5018 കുരുന്നുകളാണ് ഒന്നാം ക്ലാസില് എത്തിയത്. രണ്ടാം ക്ലാസില് 4665 കുട്ടികളും മൂന്നാം ക്ലാസില് 4963 കുട്ടികളും ക്ലാസുകളിലെത്തി. 5316 വിദ്യാര്ത്ഥികളാണ് നാലാം ക്ലാസില് ആദ്യദിനമെത്തിയത്. 2660 പേര് അഞ്ചാം ക്ലാസിലും 2062 പേര് ആറാം ക്ലാസിലും സ്കൂളുകളിലെത്തി. 2472 വിദ്യാര്ത്ഥികളാണ് ഏഴാം ക്ലാസിലെത്തിയത്. 18,816 പേര് പത്താം ക്ലാസിലുംഎത്തി. എട്ട്, ഒന്പത് ക്ലാസുകള്ക്ക് നവംബര് 15 മുതലാണ് അധ്യയനം ആരംഭിക്കുന്നത്. പൂര്ണമായും കോവിഡ് പ്രോട്ടോക്കോള് പാലിച്ചാണ് സ്കൂളുകള് തുറന്നത്. പ്രവേശനോത്സവത്തോടെയായിരുന്നു ഡിജിറ്റല് പഠനാന്തരീക്ഷത്തില് നിന്ന് വീണ്ടും സ്കൂളുകളിലേക്കെത്തപ്പെട്ട വിദ്യാര്ത്ഥികളെ അധ്യാപകര് സ്വീകരിച്ചത്. ബയോബബിള് സംവിധാനത്തിലാണ് ഓരോ ക്ലാസുകളും ക്രമീകരിച്ചിരിക്കുന്നത്. രാവിലെ എട്ടരക്ക് തിരുവനന്തപുരം കോട്ടണ്ഹില് സ്കൂളില് നടന്ന സംസ്ഥാനതല പ്രവേശനോത്സവം വിദ്യാഭ്യാസമന്ത്രി വി ശിവന്കുട്ടി ഉദ്ഘാടനം ചെയ്തു. പത്ത് ലക്ഷത്തിലേറെ കുട്ടികള് സ്കൂളില് എത്തുമെന്നാണ് പ്രതീക്ഷിച്ചത്. ഒന്നാം ക്ലാസില് മുന്വര്ഷത്തേക്കാള് 27,000 കുട്ടികള് അധികമായി ചേര്ന്നിട്ടുണ്ട്. ആദ്യ രണ്ടാഴ്ച ഉച്ചവരെയാകും ക്ലാസുകള്. ഹാജറും രേഖപ്പെടുത്തില്ല. വാക്സിനെടുക്കാത്ത 2282 അധ്യാപകരോട് തത്കാലത്തേക്ക് സ്കൂളിലേക്ക് വരരുത് എന്നാണ് നിര്ദ്ദേശം. ഒന്നുമുതല് ഏഴുവരെ ക്ലാസുകളും, 10, 12 ക്ലാസുകളിലെ വിദ്യാര്ത്ഥികളും ഇന്ന് സ്കൂളില് എത്തും. 15 മുതല് 8, 9, പ്ലസ് വണ് ക്ലാസുകളും തുടങ്ങും. കുട്ടികളുടെ ആരോഗ്യത്തിനാണ് മുന്ഗണനയെന്ന് വിദ്യാഭ്യാസമന്ത്രി വി ശിവന്കുട്ടി പറഞ്ഞു. എല്ലാ ദിവസവും റിവ്യൂ മീറ്റിങ് ഉണ്ടാകും. ഏത് പ്രതിസന്ധി വന്നാലും തരണം ചെയ്യാന് സന്നാഹമുണ്ട്. സര്ക്കാര് ഒപ്പമുണ്ടെന്നും രക്ഷിതാക്കള്ക്ക് ആശങ്ക വേണ്ടെന്നും മന്ത്രി പറഞ്ഞു. സ്കൂളുകളില് കുറവ് ഉണ്ടെങ്കില് പരിഹരിക്കാന് ഇടപെടുമെന്നും അദ്ദേഹം കൂട്ടിച്ചേര്ത്തു. കുട്ടികള് സ്കൂളിലേക്ക് എത്തുമ്ബോള് രക്ഷിതാക്കള്ക്ക് ആശങ്ക വേണ്ടെന്ന് മുഖ്യമന്ത്രി പിണറായി വിജയനും അറിയിച്ചു. പരമാവധി സുരക്ഷ ഉറപ്പ് വരുത്തിയിട്ടുണ്ട്. ഇതോടൊപ്പം ഒരു വലിയ ഇടവേളക്ക് ശേഷം സ്കൂളിലെത്തുന്ന കുട്ടികളുടെ മാനസിക ആരോഗ്യം ഉറപ്പ് വരുത്തുമെന്നും മുഖ്യമന്ത്രി അറിയിച്ചു.